**Nardo Nagtzaam** (s. 9. toukokuuta 1990 Nijmegen, Alankomaat) on alankomaalainen jääkiekkoilija, joka pelaa Saksan kolmanneksi korkeimmalla sarjatasolla Oberliga-joukkue Moskitos Essenissä. Hän on pelipaikaltaan vasen laitahyökkääjä, mutta osaa pelata myös keskellä.

Ura
---

### Seuraura

Nagtzaam siirtyi jo varsin varhain juniorina Saksaan ja Krefelder EV 1981:n paitaan. Hän oli kaudella 2006–2007 seuran B-nuorten paras pistemies ja maalintekijä tehoilla 29+17=46, joilla Nagtzaam sijoittui Deutsche Nachwuchsligan maalipörssissä kolmanneksi ja pistepörssissä yhdeksänneksi. Kesken kauden 2007–2008 hän siirtyi Krefeldistä Kölner EC:n paitaan.

Kaudeksi 2008–2009 Nagtzaam siirtyi Pohjois-Amerikkaan NAHL-junioriliigan Alaska Avalancheen. Kesken kauden 2009–2010 hän siirtyi sieltä Alexandria Blizzardin riveihin. Kaudella 2010–2011 Nagtzaam jakoi tehoilla 36+51=87 koko NAHL:n syöttöpörssin voiton Motor City Metal Jacketsin Cody Wydon kanssa ja sijoittui pistepörssissä toiseksi hänen jälkeensä. Hän oli Blizzardin paras maalintekijä ja sijoittui liigan maalipörssissä neljänneksi. Kevään 2011 pudotuspeleissä Nagtzaam oli joukkueen paras pistemies ja syöttäjä tehoilla 2+5=7. Hänet valittiin kauden päätteeksi NAHL:n ensimmäiseen tähdistökentälliseen.

Vuodet 2011–2015 Nagtzaam pelasi Mercyhurst College/Universityn yliopistojoukkueessa. Hän oli ensimmäisellä kaudellaan 2011–2012 joukkueensa toiseksi paras pistemies Daniel Bahntgen jälkeen tehoilla 11+19=30. Kaudella 2013–2014 Nagtzaam voitti Merchurstin kanssa AHA:n runkosarjan. Viimeisen yliopistokautensa 2014–2015 päätteeksi, huhtikuussa 2015 hän siirtyi amatööritry-out -sopimuksella ECHL-joukkue Elmira Jackalsiin. Nagtzaam pelasi siellä viisi runkosarjaottelua. Kesällä 2012 NHL-varaamaton Nagtzaam osallistui Washington Capitalsin tulokasleirille.

Marraskuussa 2015 Nagtzaam siirtyi try-outin kautta Itävallan Erste Bank Eishockey Ligan slovenialaisjoukkue Olimpija Ljubljanaan oltuaan ilman sopimusta alkukauden 2015–2016. Hänen ensimmäinen ammattilaiskautensa toi 25 runkosarjaottelussa tehot 4+3=7. Nagtzaam edusti Olimpijaa EBEL-kauden jälkeen myös Slovenian liigan pudotuspeleissä, jotka päättyivät mestaruuteen. Hän voitti myös Pokal Slovenijen.

Syksyllä 2016 Nagtzaam osallistui try-out -sopimuksella ECHL-joukkue Norfolk Admiralsin harjoitusleirille, mutta hän jäi kuitenkin ilman jatkosopimusta. Nagtzaam siirtyi marraskuussa neljän viikon sopimuksella Iso-Britannian EIHL-liigan Manchester Stormiin lähtökohtaisesti paikkaamaan Adam Hardingin loukkaantumista. Hän teki siellä kymmenessä ottelussa vain yhden syöttöpisteen, jätti joukkueen joulukuussa ja siirtyi loppukauden sopimuksella Saksan kolmanneksi korkeimmalle sarjatasolle Oberliga-joukkue Moskitos Essenin riveihin.

### Maajoukkueura

Nagtzaam edusti Alankomaita IB-divisioonan MM-kilpailuissa vuosina 2014, 2015 ja 2017, joista vuoden 2015 turnauksessa hän oli joukkueensa paras maalintekijä kolmella osumallaan. Nagtzaam pelasi myös IIA-divisioonan MM-kilpailuissa vuonna 2016, jolloin hän voitti kultaa. Nagtzaamilla oli turnauksen paras aloitusprosentti (78,57 %). Nagtzaam pelasi myös Pyeongchangin olympiakisojen 2018 karsinnoissa.

Nagtzaam pelasi myös alle 20-vuotiaiden II-divisioonan MM-kilpailuissa vuosina 2008, 2009 ja 2010, joista vuoden 2008 ja 2010 turnaukset päättyivät B-lohkon hopeaan ja vuoden 2009 turnaus B-lohkon pronssiin. Hänellä oli vuoden 2009 turnaus paras aloitusprosentti (73,01 %). Nagtzaam voitti vuoden 2010 turnauksen maalipörssin ja Alankomaiden sisäisen pistepörssin tehoilla 9+7=16. Hän pelasi myös alle 18-vuotiaiden I-divisioonan MM-kilpailuissa vuonna 2008.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Krefelder EV 1981 | DNL | 36 | 5 | 7 | 12 | 12 | 2 | 1 | 0 | 1 | 0 |
| 2006–2007 | Krefelder EV 1981 | DNL | 36 | 29 | 17 | 46 | 36 | 4 | 1 | 2 | 3 | 6 |
| 2007–2008 | Krefelder EV 1981 | DNL | 19 | 10 | 11 | 21 | 10 | 5 | 1 | 1 | 2 | 4 |  |  |  |  |  |  | U18d1 | 5 | 1 | 2 | 3 | 12 |
|  | Kölner EC | DNL | 12 | 6 | 8 | 14 | 6 | – | – | – | – | – |  |  |  |  |  |  | JMMd2 | 5 | 3 | 5 | 8 | 4 |
| 2008–2009 | Alaska Avalanche | NAHL | 46 | 9 | 14 | 23 | 47 | 4 | 1 | 0 | 1 | 4 |  |  |  |  |  |  | JMMd2 | 2 | 1 | 2 | 3 | 2 |
| 2009–2010 | Alaska Avalanche | NAHL | 30 | 11 | 18 | 29 | 49 | – | – | – | – | – |  |  |  |  |  |  | JMMd2 | 5 | 9 | 7 | 16 | 2 |
|  | Alexandria Blizzard | NAHL | 24 | 13 | 19 | 32 | 8 | 7 | 3 | 2 | 5 | 4 |
| 2010–2011 | Alexandria Blizzard | NAHL | 58 | 36 | 51 | 87 | 59 | 5 | 2 | 5 | 7 | 8 | Ykköstähdistö |
| 2011–2012 | Mercyhurst College | NCAA | 38 | 11 | 19 | 30 | 16 | – | – | – | – | – |
| 2012–2013 | Mercyhurst Univ. | NCAA | 16 | 1 | 7 | 8 | 4 | – | – | – | – | – |
| 2013–2014 | Mercyhurst Univ. | NCAA | 23 | 11 | 11 | 22 | 6 | – | – | – | – | – |  |  |  |  |  |  | MMd1 B | 5 | 3 | 0 | 3 | 0 |
| 2014–2015 | Mercyhurst Univ. | NCAA | 19 | 4 | 6 | 10 | 6 | – | – | – | – | – |  |  |  |  |  |  | MMd1 B | 4 | 0 | 0 | 0 | 2 |
|  | Elmira Jackals | ECHL | 5 | 2 | 0 | 2 | 2 | – | – | – | – | – |
| 2015–2016 | Olimpija Ljubljana | EBEL | 25 | 4 | 3 | 7 | 20 | – | – | – | – | – |  |  |  |  |  |  | OQ | 3 | 1 | 4 | 5 | 4 |
|  | Olimpija Ljubljana | Slovenia | – | – | – | – | – | 7 | 0 | 1 | 1 | 2 |  |  |  |  |  |  | MMd2 A | 2 | 0 | 4 | 4 | 0 |
| 2016–2017 | Manchester Storm | EIHL | 10 | 0 | 1 | 1 | 2 | – | – | – | – | – |  |  |  |  |  |  | MMd1 B | 4 | 0 | 2 | 2 | 2 |
|  | Moskitos Essen | Saksa3 | 9 | 3 | 10 | 13 | 2 | 5 | 4 | 4 | 8 | 29 |
| 2017–2018 | Tilburg Trappers | Saksa3 | 38 | 10 | 38 | 48 | 12 | 15 | 7 | 13 | 20 | 4 |  |  |  |  |  |  | MMd2 A | 5 | 3 | 2 | 5 | 0 |
| 2018–2019 | Tilburg Trappers | Saksa3 | 47 | 16 | 58 | 74 | 10 | 16 | 9 | 9 | 18 | 6 |
| 3 kautta | yhteensä | Saksa3 | 94 | 29 | 106 | 135 | 24 | 36 | 20 | 26 | 46 | 39 |
| 1 kausi | yhteensä | EBEL | 25 | 4 | 3 | 7 | 20 | – | – | – | – | – |
| 1 kausi | yhteensä | EIHL | 10 | 0 | 1 | 1 | 2 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Nardo Nagtzaam**.
* Nardo Nagtzaam The Internet Hockey Databasessa (englanniksi)
* Nardo Nagtzaam *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Nardo Nagtzaam *Elite Prospects*. Everysport Media Group AB.  (englanniksi)
2. 1 2  Nardo Nagtzaam The Internet Hockey Databasessa (englanniksi)
3. ↑  Jackals Add Two In Fort Wayne  2.4.2015. FORT WAYNE, IN:  Elmira Jackals.  Arkistoitu 11.3.2016. Viitattu 21.2.2016. (englanniksi)
4. ↑  Na preizkušnjo prihaja Nardo Nagtzaam  30.11.2015. HDD Olimpija.  Arkistoitu 7.4.2016. Viitattu 21.2.2016. (sloveeniksi)
5. ↑  Admirals Release Official Training Camp Roster  3.10.2016. NORFOLK, VA:  Admirals ECHL Hockey, LLC.  Arkistoitu 20.12.2016. Viitattu 18.12.2016. (englanniksi)
6. ↑  Storm Announce New Addition!  9.11.2016. Manchester Storm. Viitattu 18.12.2016. (englanniksi)
7. ↑  Wohnbau Moskitos verpflichten neuen Import Spieler  16.12.2016. ESC Moskitos Essen e.V.  Arkistoitu 21.12.2016. Viitattu 18.12.2016. (saksaksi)